Page:Dominie depos'd, or, Some reflections on his intrigue with a young lass, and what happened thereupon.pdf/17

 THE DOMINIE DEPOS'D. 17

I tald them, then, it was but wicked To add affliction to the afflicted But to it they were ſae addicted, They ſaid therefore, The clout about me ſhou'd be pricked At the Kirk-door.

But yet nor kirk nor conſterie, Quoth they, can aſk the taudy fee; Tell me in words juſt twa or three, The deil a plack, For tary-breeks ſhou'd ay gae free, An' he's the Clark.

I then was dumb; how I was griev'd! What wou'd I gien to be reliev'd! They us'd me war than I had thiev'd, Someſtrain'd their lungs, And very loud they me miſchiev'd Wi' their ill tongues.

Had you been there to hear an' ſee, The manner how they guided me, greater pennance wha cou'd dree! A Lettergae, Wi' fic a pack confin'd to be, On guide Yule-day.

Young Jack wi' ſkirls he pierc'd the ſkies, I pray'd that death might cloſe his eyes, But did not meet with that ſurpriſe, To my regret, Sae had nae help, but up an cries Het drinks to get

This